140. löggjafarþing 2011–2012.

Þingskjal 1550 — 599. mál.

2. umræða.

Breytingartillaga

við frumvarp til laga um breytingu á lögum um fjölmiðla, nr. 38/2011

(eignarhaldsreglur, leiðrétting og úrbætur).

Frá meiri hluta allsherjar- og menntamálanefndar

(BjörgvS, SkH, JRG, ÞBack, ÞrB, BirgJ).

1.	A-liður 1. gr. orðist svo: 3. tölul. orðast svo: Ábyrgðarmaður fjölmiðlaveitu er einstak
lingur sem fer með ritstjórnarlegt vald á því efni sem miðlað er hverju sinni. Þegar um er að ræða óskráða en skráningarskylda fjölmiðlaveitu skv. 14. gr. telst ábyrgðarmaður vera sá einstaklingur sem fer með yfirstjórn fjölmiðlaveitunnar. Í öðrum tilvikum telst efnisstjóri fjölmiðlaveitu vera ábyrgðarmaður hennar.

2.	Á eftir 2. gr. komi ný grein, svohljóðandi:

Í stað orðanna ákvæðum 27. og 28. gr." í a-lið 1. mgr. 5. gr. laganna kemur: banni við að kynda undir hatri á grundvelli kynþáttar, kynferðis, trúarbragða eða þjóðernis og skv. 28. gr.

3.	4. gr. orðist svo:

Eftirfarandi breytingar verða á 17. gr. laganna:

a.	Við b-lið 1. mgr. bætist: og heimilisfang.

b.	F-liður 1. mgr. orðast svo: eignarhald og yfirráð fjölmiðlaveitu.

c.	3. mgr. orðast svo:

Umsækjandi um almennt leyfi skal láta í té vottorð um heimilisfesti, lögræði og búsforræði sitt og ábyrgðarmanns, og vottorð fyrirtækjaskrár um stofnun og tilvist félags, þegar við á.

d.	Við bætist ný málsgrein, 4. mgr., svohljóðandi:

Skylt er að veita fjölmiðlanefnd öll gögn og upplýsingar svo rekja megi eignar
hald og/eða yfirráð til einstaklinga, almennra félaga, opinberra aðila og/eða þeirra sem veita opinberum aðilum þjónustu og getur fjölmiðlanefnd hvenær sem er krafist þess að framangreindar upplýsingar séu veittar. Ákvæðið á einnig við um skráningu skv. 14. gr. og eigendaskipti skv. 22. gr.

4.	5. gr. falli brott.

5.	Efnismálsgrein 7. gr. orðist svo:

Fjölmiðlum er óheimilt að hvetja til refsiverðar háttsemi. Þá er þeim óheimilt að kynda undir hatri á grundvelli kynþáttar, kynferðis, kynhneigðar, trúarskoðana, þjóð
ernis eða menningarlegrar, efnahagslegrar, félagslegrar eða annarrar stöðu í samfélaginu.

6.	Á eftir 7. gr. komi ný grein, svohljóðandi:

Við 32. gr. laganna bætist ný málsgrein, svohljóðandi:

Fjölmiðlaveita skal birta upplýsingar um eignarhald og/eða yfirráð fjölmiðlaveitu eins tilkynnt hefur verið um slíkt í samræmi við 4. mgr. 17. gr., sbr. 14. gr. og 22. gr.

7.	8. gr. falli brott.

8.	Á eftir 8. gr. komi tvær nýjar greinar, svohljóðandi:

a.	(9. gr.)

C-liður 1. mgr. 50. gr. laganna orðast svo:

Í öðrum tilvikum ber ábyrgðarmaður ábyrgð á því efni sem er miðlað.

b.	(10. gr.)

C-liður 1. mgr. 51. gr. laganna orðast svo:

Í öðrum tilvikum en þeim sem eru tilgreind í a- og b-lið ber ábyrgðarmaður ábyrgð á því efni sem er birt.

9.	10. gr. falli brott.